钦定古今图书集成/明伦汇编/氏族典/第405卷 > 《廖用贤尚友录》 > 吕光
## 钦定古今图书集成/明伦汇编/氏族典/第405卷 > 《廖用贤尚友录》 > 吕光

按《晋书吕光载记》，“光字世明，略阳氐人也。其先吕文
和，汉文帝初，自沛避难徙焉。世为酋豪。父婆楼，佐命
苻坚，官至太尉。光举贤良，除美阳令，迁鹰扬将军。从
王猛灭慕容𬀩，封都亭侯。坚既平山东，士马强盛，遂
有图西域之志，乃授光使持节，都督西讨诸军事。光
进兵至焉耆，其王泥流率其旁国请降，又攻龟兹，入”
其城。诸国惮光威名，贡款属路。东还，凉州刺史梁熙
率众距光，光击败之。闻苻坚为姚苌所害，于是大赦
境内，自称凉州牧。是时麟见金泽县，百兽从之，光以
为己瑞，于是僭即天王位，大赦境内，改年“龙飞。”立世
子绍为太子。后以疾甚，立绍为天王，自号太上皇帝，
以安帝。隆安三年死。